
Key Action 1
– Mobility for learners and staff –
_____________________________________________________________________________________

Hapet thirrja për mobilitete (bursa) studentësh të UPT-së, në kuadër të Marrëveshjes KA1 të Programit Erasmus+
në De Vinci Higher Education - ESILV EMLV IIM // France
Në kuadër të programit Erasmus+ dhe marrëveshjes KA1 bilaterale, është hapur thirrja për aplikime për bursa për mobilitete për studentët e Universitetit Politeknik të Tiranës, Fakulteti i Inxhinierisë Elektrike, Fakulteti i Inxhinierisë Mekanike  dhe Fakulteti i Teknologjisë së Informacionit, në De Vinci Higher Education - ESILV EMLV IIM // France.
Llojet e mobilitetit përfshijnë: Shkëmbimin e studentëve për studime

Nivelet e mobilitetit për studentët:

Studentët duhet të jenë të regjistruar në një program studimi në Universitetin Politeknik të Tiranës, Fakulteti i Inxhinierisë Elektrike, Fakulteti i Inxhinierisë Mekanike  dhe Fakulteti i Teknologjisë së Informacionit. Studentë duhet të jenë të nivelit Master, viti i parë. 

Kohëzagjatja e bursave: Semestri i dytë i vitit akademik 2026 – 2027

Numri total i studentëve: 3. Nominimi përfundimtar kryhet nga stafi i De Vinci Higher Education - ESILV EMLV

Dokumentat e nevojshme për aplikim për studentët:
- CV;
- Kopje e Pasaportës;
- Vërtetim studenti;
- Listë notash e studimeve deri në momentin e aplikimit;
- Letër Motivimi (në gjuhën angleze);
- Çertifikatë e gjuhës së huaj*;
- Dokumenti Learning Agreement** 

*Studentët që planifikojnë të studiojnë në programe të zhvilluara në anglisht duhet të kenë të paktën nivelin B2 në gjuhën angleze, të dëshmuar përmes një certifikate gjuhësore:
· B2 sipas CEFR;
· 5.5 në IELTS;
· 543 në TOEFL ITP;
· 72 në TOEFL iBT;
· 785 në TOEIC;
· 160 në Cambridge FCE & CAE;
· 160 në Linguaskill.
Pranohet gjithashtu një vërtetim i nivelit të gjuhës (Language Proficiency Letter), i nënshkruar nga një profesor i gjuhës angleze në universitetin tuaj ose nga një anëtar i zyrës së marrëdhënieve ndërkombëtare, që konfirmon se studenti është i aftë të studiojë jashtë vendit në atë gjuhë.
Si dëshmi të nivelit të gjuhës pranojmë gjithashtu edhe testin e gjuhës Erasmus+ OLS.
Studentët që planifikojnë të studiojnë në programe të zhvilluara në frëngjisht duhet të paraqesin një dëshmi të ngjashme të njohjes së gjuhës, me një nivel minimal B2 në frëngjisht.

**Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës kur ju të keni përfunduar periudhën e shkëmbimit. në De Vinci lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ata që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës. 
Dokumenti ‘‘Learning Agreement’’ tek seksioni ‘‘Commitment’’ firmoset nga aplikanti, nga koordinatori akademik i Fakultetit dhe nga Zv/Rektori i UPT-së për Anën Shkencore dhe Marrëdhëniet me Jashtë.

Për t’u njohur me programet e lëndëve, ju lutemi shikoni listat e kurseve bashkëlidhur.

Afati për aplikim: Deri më 8 tetor 2026

Pas nominimit, stafi i De Vinci do të kontaktojë drejtpërdrejt studentët dhe më 15 tetor do të hapim procesin e aplikimit, duke u dërguar atyre informacion të detajuar mbi procedurën e aplikimit, dokumentet e kërkuara dhe afatet.

Të gjitha aplikimet duhet të dorëzohen përmes portalit të aplikimit të universitetit, dhe studentët duhet të aplikojnë përpara datës 1 nëntor 2026.

Aplikimi kryhet pranë Drejtorisë së Komunikimit dhe Koordinimit në UPT. Për informacione shtesë në lidhje me procesin e aplikimit, mund të kontaktoni në email: rkodra@upt.al , abeqo@upt.al .

